Chuichi Nagumo (南雲 忠, Nagumo Chuichi seguntes o sistema onomastico chaponés, a on l'apellito precede a o nombre), naixito de Yonezawa (prefectura de Yamagata, Chapón) o 25 de marzo de 1887 y muerto en Saipan (Islas Marianas d'o Norte) por suicidio o 6 de chulio de 1944, estió un marino y melitar chaponés d'a Marina imperial chaponesa, activo dende 1908 dica o suyo suicidio, a on plegó dica o ran d'almirant. Destacó por a suya participación con l'Armata chaponesa en a Segunda Guerra Mundial, a on prenió parte en quantas batallas, como l'ataque a Pearl Harbor, a incursión en l'Ocián Indico, o bombardeyo de Darwin, a batalla d'as Salomon Orientals, a batalla d'as islas Santa Cruz u a batalla de Midway.